Bukan Syurga Pilihan

Bukan Syurga Pilihan ialah sebuah siri drama televisyen Malaysia 2023 arahan Ungku Ismail Aziz dibintangi oleh beliau sendiri bersama Nadiya Nisaa, dan Fezrul Khan. Siri drama ini memulakan tayangan perdana di Slot Tiara, Astro Prima bermula 2 Januari 2023 menggantikan Jesnita. Drama ini kembali ditayangkan di Mediacorp Suria pada tahun 2024.

Siri ini diadaptasi dari novel Wattpad bertajuk Gantung karya Ah Clans.

 Sinopsis 
Tihani Zahira, seorang wanita yang menjadi mangsa kekejaman rumah tangga dan telah diceraikan talak tiga oleh bekas suaminya, Zaid. Setelah itu, Zaid merayu mahu wanita itu kembali kepadanya dengan cara berkahwin dengan lelaki lain. Tetapi percaturan Zaid silap apabila Tihani Zahira berkahwin dengan lelaki yang sudah lama menyimpan perasaan pada wanita itu. 

Megat Ariff, seorang usahawan muda yang memendam perasaannya pada Tihani Zahira. Akhirnya, berjaya mengahwini wanita itu setelah Tihani diceraikan suaminya. Namun, perkahwinan mereka dibuat secara rahsia tanpa pengetahuan Bonda Megat Ariff, Toh Puan Ulya yang sangat mementingkan darjat dalam keturunannya. Toh Puan Ulya yang tidak mahu wanita biasa-biasa menjadi menantu, membuatkan Megat Ariff terpaksa menyorokkan perkahwinannya dengan Tihani Zahira. 

Toh Puan Ulya mengatur strategi untuk memisahkan Megat Ariff dan Tihani Zahira. Segalanya rancangannya berjaya apabila Megat Ariff percaya dengan fitnah yang dibuat oleh bekas suami Tihani dan wanita itu dihalau dari rumah milik Megat Ariff sewaktu dia sarat mengandungkan anak pertama mereka.

Kehidupan Tihani berubah seratus peratus selepas dihalau. Sehingga dia menjadi gelandangan di ibu kota Kuala Lumpur. Tiada tempat bergantung hidup. Dan... Megat Ariff sendiri yang menghancurkan hidup Tihani.

Sepanjang tempoh menjadi gelandangan, Tihani terpaksa merempat di merata tempat sehingga dia melahirkan anak sulungnya tanpa suami di sisi. Melahirkan seorang anak istimewa tanpa sokongan sesiapa bukanlah sesuatu yang mudah. Setelah apa yang dia lalui, Tihani nekad mahu meneruskan hidupnya walaupun dia di gantung tak bertali. 

Setelah kebenaran terbongkar, Megat Ariff kembali mencari Tihani dan mahu wanita itu kembali kepadanya. Namun, Tihani yang berubah keras menyukarkan Megat Ariff untuk memujuk wanita itu. 

Sepanjang Megat Ariff memujuk Tihani, pelbagai peristiwa yang telah menimpa kehidupan mereka. Kejadian santau menyantau dilakukan oleh Toh Puan Ulya yang kejam dengan menggunakan khidmat Bomoh Paling Zalim iaitu Dukun Santet lakonan Didie Alias (penampilan khas) dan akhirnya ditumpaskan oleh Kyai Muda yang baru tamat pengajiannya di Pesantren, Ustaz Amirul lakonan Ashraf Muslim (penampilan khas).Drama Bukan Syurga Pilihan mCentralMY

Pelakon
Pelakon Utama
 Ungku Ismail Aziz sebagai Megat Ariff
 Nadiya Nisaa sebagai Tihani Zahira
 Fezrul Khan sebagai Zaid

Pelakon Pembantu
 Aishah Ilias sebagai Sofeya
 Azizah Mahzan sebagai Toh Puan Ulya
 Neera Azizi sebagai Tina
 Mardiana Alwi sebagai Syahrini
 Ady Mohammad sebagai Nizam
 Syaff Azahan sebagai Daniel
 Natasha Carmaine sebagai Puteri Uzma
 Fathil Dani sebagai Tahir
 Qazem Nor sebagai Ady 
 Zarina Zainoordin sebagai Lidya 
 Fikhree Bakar sebagai Khairuddin
 Manan Sulaiman sebagai Dato Borhan
 Helvera Esmond sebagai Datin Mariam
 Chumi Sandraj sebagai Nana
 Thean Lo Jin sebagai Mary
 Nasz Sally sebagai Kinah
 Didie Alias sebagai Dukun Santet
 Ashraf Muslim sebagai Ustaz Amirul
 Hyeley sebagai Raysha
 Ferth Jasni sebagai Megat Wazir
 Nina Ariff sebagai Wafa
 Shukry Ramlee sebagai Kamal
 Rashdan Baba sebagai Dato Salman
 Puteri Lofea sebagai Rania
 Eleen Arisha sebagai Nadia
 Ikhlas Jalil sebagai Luqman
 Liha Rahim sebagai Zainab
 Mazlee Razali sebagai Joe
 Fauzan Aqmar sebagai Aqil
 Hanna Qistina sebagai Julia

 Rujukan 

Kategori:Siri drama televisyen Malaysia berbahasa Melayu 2023
Kategori:Drama adaptasi novel di Malaysia